b'\n_START_ARTICLE_\nBekerel\n_START_PARAGRAPH_\nBeker\xc3\xa9l (angle\xc5\xa1ko Becquerel, oznaka Bq) je izpeljana enota za merjenje aktivnosti radioaktivnega izvira. Dolo\xc4\x8dena je kot \xc5\xa1tevilo razpadov na sekundo. Ker je \xc5\xa1tevilo razpadov brez dimenzije, je potemtakem bekerel enak s\xe2\x81\xbb\xc2\xb9. Starej\xc5\xa1a enota za aktivnost je kiri (oznaka Ci); 1 Bq = 2,7\xc3\x9710\xe2\x81\xbb\xc2\xb9\xc2\xb9 Ci._NEWLINE_Bekerel je poimenovan po francoskemu fiziku Henriju Becquerelu, ki je za svoje zasluge pri odkritju radioaktivnosti skupaj s Pierrom in Marie Curie leta 1903 prejel Nobelovo nagrado za fiziko.'